SRK (કપિલ શર્મા) એટલે કે શિવ, રામ અને કૃષ્ણની લાઇફમાં એક નહીં પણ ત્રણ-ત્રણ છોકરીઓ આવી જાય છે. માએ SRK પાસેથી વચન લીધું છે કે તે કોઈ છોકરીનું દિલ નહીં તોડે. માનું આ વચન નિભાવવાના ચક્કરમાં જ બિચારા SRKએ ત્રણેત્રણ છોકરી સાથે મૅરેજ કરી લીધાં છે. આ ત્રણેત્રણ વાઇફને પૂરતો ન્યાય આપવા માટે SRKએ એક જ અપાર્ટમેન્ટમાં ત્રણ ફ્લૅટ લીધા છે, જેથી તે જરૂરિયાત સમયે કોઈ પણ વાઇફ પાસે જઈ શકે. બધું સુખરૂપ ચાલે છે, પણ હવે પ્રૉબ્લેમ ત્યારે આવે છે જ્યારે તેની લાઇફમાં ચોથો પ્રેમ દીપિકા (એલી અવરામ) આવે છે. એલીનો ભાઈ અન્ડરવલ્ર્ડનો ડૉન (અરબાઝ ખાન) છે. ડૉનના કારણે SRKએ ચોથા મૅરેજની તૈયારી પણ શરૂ કરવી પડે છે અને એ પછી તેનું બૅન્ડ વાગવું પણ શરૂ થાય છે.